Lang wag vir forensiese uitslae in SA | Nuus24
Lang wag vir forensiese uitslae in SA
Forensiese konsultant wil Selebi self na tronk neem
Pretoria – Lang vertragings in die uitreiking van forensiese toetsuitslae beïnvloed die lewens van talle Suid-Afrikaners nadelig, het Aaron Motsoaledi, minister van gesondheid, Woensdag gesê.Die regering hoop om die situasie om te keer deur volgehoue belegging in die studie van die forensiese chemie en die vestiging van 'n vierde forensiese laboratorium in die land.Motsoaledi, wat 'n internskapprogram tussen die departement van gesondheid en die Universiteit van Pretoria bekendgestel het, het gesê dié projek kan die massiewe agterstand by forensiese laboratoriums help oplos."Met hierdie vennootskap hoop en glo ons dat die lewens van Suid-Afrikaners sal verander," het hy gesê."Hierdie projek sal doeltreffendheid en terugvoertye verbeter danksy die spoed waarteen hangende sake gefinaliseer sal word."Die sewe maande lange program, met 'n begroting van R12 miljoen om onderrig en akkommodasie op die kampus te dek, maak voorsiening vir die opleiding van 70 werklose mense in die veld van chemie, biochemie en chemiese ingenieurswese, wat van al die provinsies kom."Ons plan is om die studente by hierdie universiteit vaardighede te leer en om hulle te ontwikkel, en om hulle dan later aan ons laboratoriums bloot te stel," het Motsoaledi gesê.Hy het gesê die vierde forensiese laboratorium sal in KwaZulu-Natal gevestig word, om die bestaande laboratoriums in Kaapstad, Johannesburg en Pretoria te ondersteun.– Volg Nuus24 op Twitter.
Lees meer oor: forensiese laboratoriums VOLGENDE OP NUUS24X
Mag so wees Mikesh - maar is dit nie die vrou wat kerm oor gelyke behandeling nie? Wil die vrou nou die broek in alle opsigte dra? Wil sy die meeste geld in die verhouding verdien, geboorte gee aan kinders, manlief die kook en huiswerk laat doen, asook na die kinders te kyk. Ek het nie 'n probleem met werkende vrouens nie(was self een), maar regtig om jou brood aan albei kante gebotter te hê, is darem net te erg. Het iemand al ooit die man se mening gevra - wil die man die kookwerk, huiswerk en kinders grootmaak? Stem saam met StormerHJ, daar is sekere werke waar vrouens regtig nie deug nie!! Ons wil gelyke regte in die werkplek hê, maar terselfde tyd moet die man nog steeds die deur oopmaak, valtentynsdag onthou, ons op die hande dra ens ens ens.